ปัจจัยบวกทั้งใน-นอกประเทศหนุน SET บ่ายบวกต่อ
SET เช้านี้ปรับขึ้นตามทิศทางตลาดภูมิภาค หลังมีสัญญาณบวกเกี่ยวกับหนี้กรีซ และราคาน้ำมันดีดตัว ประกอบกับอัตราดอกเบี้ยไทยเริ่มนิ่ง ส่งผลให้ค่าเงินบาทเริ่มทรงตัว คาดบ่ายดัชนีหุ้นไทยยืนแดนบวก จับตาหากดัชนีเหนือ 1,512 ถือว่าไร้ความกังกล โบรกให้แนวรับ 1,505 จุด แนวต้าน 1,515-1,520 จุด
11 มิ.ย. 2558

นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยถึงตลาดหุ้นไทยเช้านี้ฟื้นตัวต่อเนื่อง โดยได้รับแรงหนุนจากต่างประเทศ ด้านตลาดภูมิภาคส่วนใหญ่อยู่ในแดนบวก หลังมีสัญญาณบวกเกี่ยวกับวิกฤตหนี้กรีซ และราคาน้ำมันดีดตัวขึ้น ประกอบกับอัตราดอกเบี้ยไทยเริ่มนิ่ง ส่งผลให้ค่าเงินบาทเริ่มทรงตัว ทำให้แรงกดดันที่เข้ามาในกลุ่มแบงก์น้อยลง
ทั้งนี้ ในส่วน Bond Yield ของสหรัฐอายุ 10 ปี มีการปรับตัวขึ้นต่อเนื่อง แสดงให้เห็นถึงการโยกย้ายเงินทุน แต่บางจังหวะเศรษฐกิจของสหรัฐไม่เอื้อ ซึ่งมองว่าอัตราดอกเบี้ยสหรัฐจะปรับขึ้นหรือไม่
แนวโน้มการลงทุนบ่ายนี้ คาดว่าตลาดหุ้นไทยน่าจะยืนในแดนบวกได้ โดยแนะนำให้จับตาดัชนีหากยืนเหนือ 1,512 จุดได้ถือว่าอยู่ในระดับที่ไม่มีความกังวลมากนัก พร้อมให้แนวรับ 1,505 จุด ส่วนแนวต้าน 1,515-1,520 จุด
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
TPIPL มูลค่าการซื้อขาย 1,037.63 ล้านบาท ปิดที่ 2.90 บาท เพิ่มขึ้น 0.08 บาท
PTT มูลค่าการซื้อขาย 1,025.26 ล้านบาท ปิดที่ 347.00 บาท เพิ่มขึ้น 3.00 บาท
PTTGC มูลค่าการซื้อขาย 755.73 ล้านบาท ปิดที่ 68.00 บาท เพิ่มขึ้น 0.75 บาท
AOT มูลค่าการซื้อขาย 624.72 ล้านบาท ปิดที่ 315.00 บาท ไม่เปลี่ยนแปลง
JAS มูลค่าการซื้อขาย 616.58 ล้านบาท ปิดที่ 6.10 บาท ลดลง 0.05 บาท
 
ที่มา: สำนักข่าวอินโฟเควสท์